**Pogodba o obdelavi osebnih podatkov pacientov**

sklenjena med:

**UNIVERZITETNIM KLINIČNIM CENTROM MARIBOR,** Ljubljanska ulica 5, 2000 Maribor (v nadaljevanju: UKC Maribor), ki ga zastopa generalni direktor UKC, prof. dr. Vojko FLIS, dr. med. (v nadaljevanju: upravljalec osebnih podatkov), identifikacijska številka naročnika za DDV: SI56644817, matična številka naročnika: 5054150000

in gospodarskim subjektom:

     , ki ga zastopa direktor      (v nadaljevanju: pogodbeni obdelovalec), identifikacijska številka stranke sporazuma za DDV:      , matična številka stranke sporazuma:

I**SPLOŠNE DOLOČBE**

Pogodbeni stranki uvodoma ugotavljata, da imata sklenjen okvirni sporazum       (v nadaljevanju: sporazum), za potrebe katerega, skladno z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takšnih podatkov ter o razveljavitvi Direktive 95/46/ES (Ur. list EU L119 z dne 4. 5. 2016) - (v nadaljevanju: Uredba) ter Zakonom o varstvu osebnih podatkov (Ur. l. RS, št. 163/2022), sklepata to pogodbo.



Pogodbeni obdelovalec bo v okviru zagotavljanja blaga pacientom, obdeloval osebne podatke pacientk in pacientov v imenu in za račun upravljavca skladno s pogodbo.

1. **NAMEN, VSEBINA IN TRAJANJE POGODBENE OBDELAVE**

Pogodbeni obdelovalec obdeluje osebne podatke v imenu in za račun upravljavca osebnih podatkov na podlagi sporazuma za namene zagotavljanja dostave blaga pacientom na dom.

Pogodbeni obdelovalec se ob izvajanju sporazuma seznanja z naslednjimi osebnimi podatki pacientov in zaposlenih UKC Maribor:

* ime in priimek,
* naslov,
* telefonska številka.

Pogodbeni obdelovalec je dolžan v vsakem primeru obdelovati le toliko in samo zgoraj navedene osebne podatke, in sicer najdlje za čas veljavnosti osnovnega sporazuma.

1. **OBVEZNOSTI UPRAVLJAVCA OSEBNIH PODATKOV**

Upravljavec osebnih podatkov je odgovoren za ustrezno pravno podlago za pridobivanje in obdelavo osebnih podatkov iz drugega odstavka 2. člena tega dogovora, ki jih v okviru pogodbe obdeluje pogodbeni obdelovalec.

Upravljavec osebnih podatkov se zavezuje obveščati pogodbenega obdelovalca o posebnostih in obveznostih pogodbenega obdelovalca za zagotavljanje pogodbenih obveznosti ter o morebitnih znanih tveganjih glede zagotavljanja pravic posameznikom, katerih osebni podatki se obdelujejo.

1. **OBVEZNOSTI POGODBENEGA OBDELOVALCA**

Pogodbeni obdelovalec se zavezuje, da bo s prejetimi osebnimi podatki ves čas veljavnosti pogodbe ravnal v skladu z Uredbo, predvsem pa:

* da bo osebne podatke obdeloval samo po dokumentiranih navodilih upravljavca osebnih podatkov, izključno za namen zagotavljanja blaga na podlagi sporazuma, zaupno, v skladu z Uredbo ter vsakokrat veljavnimi nacionalnimi predpisi, ki urejajo varstvo osebnih podatkov, vključno glede prenosov osebnih podatkov v tretjo državo ali mednarodno organizacijo,
* da osebnih podatkov ne bo obdeloval za račun tretjih oseb, niti za svoj račun, niti jih ne bo razkril tretji osebi,
* da bo ob upoštevanju narave obdelave pomagal upravljavcu osebnih podatkov z ustreznimi in razumnimi tehničnimi in organizacijskimi ukrepi, pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki,
* da bo upravljavcu osebnih podatkov pri morebitni izvedbi ocene učinka v zvezi z varstvom osebnih podatkov ali zaradi izvajanja nadzora upravljavca osebnih podatkov s strani nadzornih organov ali revizorjev v zvezi z obdelavo osebnih podatkov, omogočil izvajanje revizij in pregledov in da bo pri njih sodeloval, vse znotraj obdelovalčevega rednega delovnega časa, v trajanju ne več kot enega delovnega dne, v obsegu, ki je nujno potreben za zagotovitev namena in brez, da bi bilo ob tem moteno obdelovalčevo redno poslovanje. Oseba, ki vrši revizijo oz. pregled, mora obdelovalcu izkazati upravljavčevo pooblastilo za izvajanje revizije oz. pregleda;
* ne bo zaposlil drugega obdelovalca brez predhodnega pisnega dovoljenja upravljavca osebnih podatkov. V primeru takšnega dovoljenja pogodbeni obdelovalec upravljavca osebnih podatkov obvesti o vseh nameravanih spremembah glede zaposlitve dodatnih obdelovalcev ali njihove zamenjave, s čimer se upravljavcu osebnih podatkov omogoči, da nasprotuje vsem spremembam. S podpisom te pogodbe se upravljavec strinja, da sme obdelovalec obdelavo osebnih podatkov iz te pogodbe v okviru storitve dostave blaga pacientom na dom poveriti svojim pogodbenim izvajalcem prevoza, ki so za opravljanje dejavnosti prevoza registrirani in zagotavljajo ustrezne postopke za varovanje osebnih podatkov;
* da bo po prenehanju pogodbenega razmerja iz katerega koli razloga, vse zbrane osebne podatke in njihove morebitne kopije nemudoma predal upravljavcu osebnih podatkov, ali jih ustrezno anonimiziral ali jih bo na zahtevo upravljavca osebnih podatkov uničil, razen če pravo Unije ali slovensko pravo predpisuje shranjevanje osebnih podatkov. V izogib dvomov in ne glede na zgoraj navedeno se stranki strinjata, da obdelovalec naročilnice in dobavnice, na katerih so navedeni osebni podatki, za potrebe dokazovanja transakcij hrani 10 let.

Kot neupravičeno razkritje podatkov tretji osebi se šteje vsaka reprodukcija podatkov v ustni ali pisni obliki, v celoti ali deloma, ali njihova distribucija nepooblaščeni osebi, ter vsaka druga oblika razkritja osebnih podatkov, pri čemer se za razkritje šteje tudi nepooblaščen dostop, ki ga omogoči pogodbeni obdelovalec oziroma oseba, ki je ravnala v njegovem imenu ali do katerega je prišlo zaradi opustitve dolžnega nadzora nad dostopi do osebnih podatkov pri pogodbenem obdelovalcu.

V primeru kršitve varstva osebnih podatkov (npr. uničenje podatkov, vdor v informacijski sistem ali prostore pogodbenega obdelovalca, nepooblaščen dostop) mora pogodbeni obdelovalec nemudoma, najkasneje pa v roku 72 ur obvestiti upravljavca osebnih podatkov ter izvesti vse možne ukrepe za prenehanje kršitve in odpravo škodljivih posledic. Takšno obvestilo mora vsebovati:

* opis vrste kršitve, približno število zadevnih posameznikov, na katere se nanašajo osebni podatki,
* osebno ime in kontaktne podatke pooblaščene osebe za varstvo osebnih podatkov ter drugih kontaktnih oseb, pri katerih je mogoče pridobiti več informacij.

Kadar in kolikor informacij ni mogoče zagotoviti istočasno, se lahko informacije zagotovijo postopoma.

1. **ZAVAROVANJE OSEBNIH PODATKOV**

Pogodbeni obdelovalec mora poskrbeti za ustrezno zavarovanje osebnih podatkov, ki zajema pravne, organizacijske in tehnične ukrepe, s katerimi se:

* varujejo osebni podatki, preprečuje slučajno ali namerno nepooblaščeno uničenje podatkov, njihova sprememba ali izguba ter nepooblaščena obdelava teh podatkov,
* varujejo prostori, strojna in sistemska programska oprema ter aplikativna programska oprema, s katero se obdelujejo osebni podatki,
* zagotavlja varnost posredovanja in prenosa osebnih podatkov preko varnih, šifriranih telekomunikacijskih povezav,
* onemogoča nepooblaščenim osebam dostop do naprav, na katerih se obdelujejo osebni podatki in do njihovih zbirk,
* omogoča naknadno ugotavljanje, kdaj so bili posamezni podatki uporabljeni in vneseni v zbirko podatkov in kdo je to storil, in sicer za obdobje, za katero se posamezni podatki shranjujejo.

Prostori, v katerih se nahajajo nosilci varovanih osebnih podatkov, vsak dokument, na katerem je zapisan osebni podatek in vsak drug elektronski nosilec podatka ter strojna in programska oprema (v nadaljevanju: varovani prostori) morajo biti varovani z ustreznimi organizacijskimi ter fizičnimi in/ali tehničnimi ukrepi, ki onemogočajo nepooblaščenim osebam dostop do podatkov.

Omare, mize in drugo pohištvo z nosilci podatkov, ki vsebujejo osebne podatke, ki se nahajajo izven varovanih prostorov, morajo biti stalno zaklenjeni.

Zaposleni pri pogodbenem obdelovalcu ne smejo puščati nosilcev podatkov, ki vsebujejo osebne podatke, na vidnem mestu v prisotnosti oseb, ki nimajo pravice vpogleda vanje.

Računalniki in druga strojna oprema, na kateri se obdelujejo ali hranijo osebni podatki, mora biti izven delovnega časa izklopljena in fizično ali programsko zaklenjena, dostop do navedene opreme pa je varovan tako, da omogoča dostop samo določenim pooblaščenim delavcem pogodbenega obdelovalca.

Dostop do podatkov preko aplikativne programske opreme se varuje s sistemom gesel za avtorizacijo in identifikacijo uporabnikov podatkov in programov. Pogodbeni obdelovalec določi režim dodeljevanja, hranjenja in spreminjanja gesel.

Vsi podatki in programska oprema, ki so namenjeni uporabi v informacijskem sistemu in prispejo do pogodbenega obdelovalca ali upravljavca osebnih podatkov na nosilcih za prenos računalniških podatkov ali preko komunikacijskih kanalov, morajo biti pred uporabo preverjeni z vidika prisotnosti računalniških virusov.

Zaposleni pri pogodbenem obdelovalcu, ki izvajajo dela po pogodbi, so zavezani k zaupnosti osebnih podatkov, s katerimi se seznanijo, in podpišejo posebno izjavo o varovanju osebnih podatkov, ki se hrani v njihovih personalnih mapah. Dolžnost varovanja tajnosti osebnih podatkov jih zavezuje tudi po prenehanju zaposlitve in po prenehanju opravljanja del in nalog pogodbenega obdelovalca.

1. **ODŠKODNINSKA ODGOVORNOST**

Pogodbeni obdelovalec odgovarja za izgubo, poškodbo ali drugo obliko spremembe osebnih podatkov, do katere je prišlo po njegovi krivdi.

Pogodbeni obdelovalec ne odgovarja:

* za škodo, ki je pri izpolnjevanju tega dogovora povzročena s strani upravljavca osebnih podatkov,
* za izgubo, poškodbo ali drugo obliko spremembe osebnih podatkov, do katere je prišlo zaradi višje sile. Za višjo silo se štejejo nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe oziroma dogovora ter kakorkoli vplivajo na izvedbo pogodbenih obveznosti.

Če je za nastalo škodo ali otežitev položaja pogodbenega obdelovalca kriv tudi upravljavec osebnih podatkov oziroma kdo drug, za katerega je upravljavec osebnih podatkov odgovoren, se odškodninska odgovornost pogodbenega obdelovalca temu sorazmerno zmanjša.

1. **SKRBNIK POGODBE**

Pooblaščeni predstavnik za naročnika je: ………………………………….

Skrbnik pogodbe za naročnika je: …………………………

Skrbnik pogodbe za stranko sporazuma je: ……………………..

1. **KONČNE DOLOČBE**

Stranki bosta spore reševali sporazumno, če to ne bo mogoče, pa je za reševanje sporov pristojno sodišče, ki bi bilo pristojno za reševanje sporov iz pogodbe.

Pogodba št. ……………………………. je sklenjena in stopi v veljavo z dnem podpisa zadnje od obeh strank in velja ves čas veljavnosti sporazuma.

……………………………………Št. ……………………………….

V …………….., dne ………………… V …………………….., dne ………………….

Pogodbena stranka: Pogodbena stranka:

…………………………………….UKC Maribor

Direktor: Generalni direktor UKC:

…………………………………….. Prof. dr. Vojko FLIS, dr. med.